南吕・骂玉郎过感皇恩采茶歌夏目
作者：顾德润
朝代：元

paragraphs: 衔泥燕子穿帘幕，早池塘贴新荷，庭槐堤柳鸣蝉和。
扇影罗，巾岸葛，花盈座。
暑气无多，雨声初过。
倚东床，开北牖，梦南柯。
灯前恣舞，醉后狂歌。
书慵注，琴倦抚，剑羞磨。
挂青蓑，钓沧波，世尘不到小行窝。
笑拥青蛾娇无那，年来放我且婆娑。
述怀蛛丝满甑尘生釜，浩然气尚吞吴，并州每恨无亲故。
三匝乌，千里驹，中原鹿。
走遍长途，反下乔木。
若立朝班，乘骢马，驾高车。
常怀卞玉，敢引辛裾。
羞归去，休进取，任揶揄。
暗投珠，叹无鱼，十年窗下万言书。
欲赋生来惊人语，必须苦下死工夫。
人生傀儡棚中过，叹乌兔似飞梭，消磨岁月新工课。
尚父蓑，元亮歌，灵均些。
安乐行窝，风流花磨。
闲呵诹，歪嗑牙，发乔科。
山花袅娜，老子婆娑。
心犹倦，时未来，志将何！爱风魔，怕风波，识人多处是非多。
适兴吟哦无不可，得磨跎处且磨跎。